ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**ՈՐՈՇՈՒՄ**

\_\_\_\_\_\_\_\_\_\_\_ 2024 թվականի N \_\_\_\_ - Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ ՀՈՒՆԻՍԻ 25-Ի N 908-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» Հայաստանի Հանրապետության օրենքի 33-րդ և 34-րդ հոդվածներով՝ Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2004 թվականի հունիսի 25-ի «Հայաստանի Հանրապետությունից փայտանյութի և դրանից պատրաստված որոշ ապրանքների արտահանման կարգը սահմանելու մասին**» N 908-Ն որոշման** մեջ կատարել հետևյալ փոփոխությունները`
2. որոշման վերնագրում՝ «ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆԻՑ ՓԱՅՏԱՆՅՈՒԹԻ ԵՎ ԴՐԱՆԻՑ ՊԱՏՐԱՍՏՎԱԾ ՈՐՈՇ ԱՊՐԱՆՔՆԵՐԻ ԱՐՏԱՀԱՆՄԱՆ ԿԱՐԳԸ ՍԱՀՄԱՆԵԼՈՒ ՄԱՍԻՆ» բառերը փոխարինել «ԱՐՏԱՀԱՆՎՈՂ ԵՎ ՁԵՌՔ ԲԵՐՎԱԾ ՓԱՅՏԱՆՅՈՒԹԻ ԿԱՄ ԴՐԱՆԻՑ ՊԱՏՐԱՍՎԱԾ ԱՊՐԱՆՔՆԵՐԻ ՀԱՄԱՊԱՏԱՍԽԱՆՈՒԹՅԱՆ ՄԱՍԻՆ ԵԶՐԱԿԱՑՈՒԹՅԱՆ ՏՐԱՄԱԴՐՄԱՆ ԿԱՐԳԸ ՍԱՀՄԱՆԵԼՈՒ ՄԱՍԻՆ» բառերով,
3. որոշման նախաբանում «Հայաստանի Հանրապետության մաքսային օրենսգրքի 20-րդ հոդվածին և Հայաստանի Հանրապետության կառավարության 2000 թվականի դեկտեմբերի 31-ի N 902 որոշման 2-րդ կետի «ա» ենթակետին համապատասխան» բառերը փոխարինել «Ղեկավարվելով մակսային կարգավորման մասին» Հայաստանի Հանրապետության օրենքի 7-րդ հոդվածի 2-րդ մասի, ինչպես նաև հիմք ընդունելով Հայաստանի Հանրապետության անտառային օրենսգրքի 7-րդ հոդվածի 31-րդ մասը և Հայաստանի Հանրապետության կառավարության 2023 թվականի նոյեմբերի 23-ի N 2017-Ն որոշման հավելվածի 4-րդ կետի 5-րդ ենթակետի «բ» պարբերությունը» բառերով,
4. հավելվածը շարադրել նոր խմբագրությամբ՝ համաձայն հավելվածի,
5. **Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:**

Հայաստանի Հանրապետության

վարչապետ Ն. Փաշինյան

« » 2024թ.

ք. Երևան

Հավելված

ՀՀ կառավարության 2024 թվականի

-ի N -Ն որոշման

Հավելված

ՀՀ կառավարության 2004 թվականի

հունիսի 25-ի N 908-Ն որոշման

**Կ Ա Ր Գ**

**ԱՐՏԱՀԱՆՎՈՂ ԵՎ ՁԵՌՔ ԲԵՐՎԱԾ ՓԱՅՏԱՆՅՈՒԹԻ ԿԱՄ ԴՐԱՆԻՑ ՊԱՏՐԱՍՎԱԾ ԱՊՐԱՆՔՆԵՐԻ ՀԱՄԱՊԱՏԱՍԽԱՆՈՒԹՅԱՆ ՄԱՍԻՆ ԵԶՐԱԿԱՑՈՒԹՅԱՆ ՏՐԱՄԱԴՐՄԱՆ**

1. Սույն կարգով սահմանվում է արտահանվող և ձեռք բերված փայտանյութի կամ դրանից պատրաստված ապրանքների համապատասխանության մասին եզրակացության տրամադրման կարգը։

2. Սույն կարգի դրույթները չեն տարածվում ԱՏԳ ԱԱ 4405 00 000, 4412-4417, 4418 10, 4418 20, 4419 00, 4420, 4421 10 000 և 4421 90 910 ծածկագրերին դասվող ապրանքների, ինչպես նաև «Վերաարտահանում» կամ «Տարանցիկ փոխադրում» մաքսային ռեժիմներով հայտարարագրված ապրանքների արտահանման վրա:

3. Արտահանվող փայտանյութի կամ դրանից պատրաստված ապրանքների բացթողումը իրականացվում է՝ հիմք ընդունելով Հայաստանի Հանրապետության շրջակա միջավայրի նախարարության «Հայանտառ» պետական ոչ առևտրային կազմակերպության (այսուհետ` «Հայանտառ» ՊՈԱԿ) կողմից տրված արտահանվող և ձեռք բերված փայտանյութի կամ դրանից պատրաստված ապրանքների համապատասխանության մասին եզրակացությունը (այսուհետ` եզրակացություն), ինչը հանդիսանում է խիստ հաշվառման փաստաթուղթ` ձևը կցվում է:

4. «Հայանտառ» ՊՈԱԿ-ը եզրակացությունը տրամադրում կամ մերժում է սույն կարգի 6-րդ կետում նշված բոլոր փաստաթղթերը գրանցելուց հետո մեկ աշխատանքային օրվա ընթացքում։ Եզրակացությունը մերժվում է սույն կարգի 9-րդ կետում նշված հիմքերից որևէ մեկի առկայության դեպքում։

1. Եզրակացության տրամադրումը փորձաքննության արդյունքների և (կամ) լրացուցիչ փաստաթղթերի և տեղեկությունների ներկայացման պահանջի հետ կապված լինելու դեպքում եզրակացությունը «Հայանտառ» ՊՈԱԿ-ի կողմից տրամադրվում է կամ դրա տրամադրումը մերժվում է փորձաքննության արդյունքների կամ համապատասխան փաստաթղթերի և (կամ) տեղեկությունների ստացման պահից առավելագույնը մեկ աշխատանքային օրվա ընթացքում։

6. **Եզրակացություն ստանալու համար ներկայացվում է էլեկտրոնային եղանակով լրացված հայտ` Հայաստանի Հանրապետության արտաքին առևտրի ազգային մեկ պատուհան էլեկտրոնային հարթակում (www.trade.gov.am) հասանելի «Թույլատվական փաստաթղթեր» (www.sw.gov.am) համակարգի միջոցով` նույնականացման քարտի հիման վրա, ինչպես նաև ապրանքի ձեռքբերումը հավաստող փաստաթղթեր:**

7. «Հայանտառ» ՊՈԱԿ-ի կողմից եզրակացությունը տրամադրվում է «Թույլատվական փաստաթղթեր» համակարգի միջոցով, իսկ հայտատուի դիմումի հիման վրա այլ երկրներ ներկայացնելու անհրաժեշտության, ինչպես նաև անհաղթահարելի ուժի առկայության դեպքում համապատասխան եզրակացությունը կարող է տրամադրվել նաև թղթային տարբերակով:

8. Արտահանվող և զեռք բերված փայտանյութի կամ դրանից պատրաստված ապրանքների համապատասխանության մասին եզրակացությունը ենթակա չէ փոխանցման այլ անձանց:

9. Եզրակացությունը տալու գրավոր մերժման հիմք կարող են հանդիսանալ`

ա) ներկայացված փաստաթղթերում սխալ տեղեկությունների առկայությունը.

բ) ներկայացված փաստաթղթերի անհամապատասխանությունը Հայաստանի Հանրապետության օրենսդրության պահանջներին.

գ) պահանջվող փաստաթղթերից որևէ մեկի բացակայությունը.

դ) արտահանվող փայտանյութի տեսակի և (կամ) քանակի անհամապատասխանությունը ձեռք բերված փայտանյութի տեսակին և (կամ) քանակին:

10. Եզրակացությունը տալու անհիմն մերժումը կարող է բողոքարկվել դատական կարգով:

***Ձև***

**Ե Զ Ր Ա Կ Ա Ց ՈՒ Թ Յ ՈՒ Ն**

**ԱՐՏԱՀԱՆՎՈՂ ԵՎ ՁԵՌՔ ԲԵՐՎԱԾ ՓԱՅՏԱՆՅՈՒԹԻ ԿԱՄ ԴՐԱՆԻՑ ՊԱՏՐԱՍՎԱԾ ԱՊՐԱՆՔՆԵՐԻ ՀԱՄԱՊԱՏԱՍԽԱՆՈՒԹՅԱՆ**

**C E R T I F I C A T E**

**N \_\_\_\_\_\_\_\_\_**

|  |  |
| --- | --- |
| Արտահանող (կազմակերպության անվանումը, |  |
| ֆիզիկական անձի անունը, ազգանունը) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Exporter (name, address, contacts) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Ձեռքբերման անդորրագիր կամ հաշիվ-ապրանքագիր |  |
| (կազմակերպության անվանումը, գտնվելու վայրը, |  |
| անդորրագրի կամ հաշիվ-ապրանքագրի համարը) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Invoice (name, address, number) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |
| Ձեռք բերված փայտանյութի տեսակը, քանակը | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |
| (Type and quantity of wood) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |
| Արտահանվող փայտանյութի տեսակը, քանակը | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (Type and quantity of wood for export) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |
| Արտահանվող փայտանյութի համապատասխանությունը |  |
| ձեռք բերված փայտանյութի տեսակին և քանակին | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (Type, nature, quantity and Certificate of |  |
| Origine of wood for export) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |
|  | Գործողության սկիզբը \_\_\_ \_\_\_\_\_\_\_\_ 20   թ. |
| Եզրակացության գործողության ժամկետը | Valid from |
| Validity period of certificate | Գործողության ավարտը \_\_\_ \_\_\_\_\_\_\_ 20   թ. |
|  | Valid up to |

Ձեռք բերված փայտանյութի բացթողման անդորրագիրը օրինական է:

Տրված է \_\_\_\_ \_\_\_\_\_\_\_\_\_\_\_\_\_\_ 20 թ.

Կ. Տ.